钦定古今图书集成/历象汇编/岁功典/第043卷 > 夏日田园杂兴七首 范成大
## 钦定古今图书集成/历象汇编/岁功典/第043卷 > 夏日田园杂兴七首 范成大

梅子金黄杏子肥，麦花雪白菜花稀。日长篱落无人
过，惟有蜻蜓“蛱蝶飞。”

五月吴江麦秀寒，移秧披絮尚衣单。稻根科斗行如
块，田水今年一尺宽。

二麦俱秋斗百钱，田家唤作小丰年。饼炉饭甑无饥
色，接到西风熟稻天。

昼出耘田夜绩麻，村庄儿女各当家。童孙未解供耕
织，也傍《桑阴》学种瓜。

槐叶初匀日气凉，葱葱鼠耳翠成双。三公只得三株
看，闲客清阴满北窗。

千顷芙蓉放棹嬉，花深迷路晚忘归。家人暗识船行
处，时有惊忙小鸭飞。

釆菱辛苦废犁鉏，血指流丹鬼质枯。无力买田聊种
水，近来湖面亦收租。